Ջեֆրի Ջենկինս

**Ջեֆրի Էրնեստ Ջենկինս** (, ), հարավաֆրիկացի լրագրող, գորղ և սցենարիստ։ «Կմախքների ափը» () բեսթսելերի և այլ ստեղծագործությունների հեղինակն է։

## Կենսագրություն
Ջեֆրի Ջենկինսը ծնվել է 1920 թվականին Հարավային Աֆրիկայի Պորտ Էլիզաբեթ քաղաքում, Էրնեստ Ջենկինսի և Դեյզի Ջենկինսի ընտանիքում։Ջեֆրին սովորել է հին Տրանսվաալում։ Դպրոցն ավարտելուց հետո Զիմբաբվեում աշխատել է որպես խմբագրի տեղակալ։ Եղել է լրագրող Մեծ Բրիտանիայում և Հարավային Աֆրիկայում։

17 տարեկանում գրել և հրատարակել է «Պատմության դար» (A Century of History), գիրքը, որը Պոչեֆստրումի հիմնադրման հարյուրամյակի տոնակատարության ժամանակ հատուկ գովասանքի է արժանացել գեներալ Յան Սմեթսից։ Սմեթսը գրել է գրքի նախաբանը։

Ավելի ուշ Ջենկինսը շահել է համագործակցության լրագրողների կրթաթոշակը, որի շնորհիվ հայտնվել է Ֆլիթ փողոցում, որտեղ, որպես ռազմական թղթակից անցկացրել է Երկրորդ համաշխարհային պատերազմը։
Աշխատելով «The Sunday Times»-ում՝ ընկերացել է 007 գործակալի ստեղծող՝ Յան Ֆլեմինգի հետ։ Յան Ֆլեմինգը մի անգամ ասել է․ 

Պատերազմից հետո Ջենկինսը բնակություն է հաստատել Ռոդեզիայում, որտեղ հանդիպել է իր  ապագա կնոջը՝ գրող Եվա Պալմերին (Eve Palmer) (Eve Palmer) (1916–1998)։ Նրանք ամուսնացել են 1950 թվականի մարտի 17-ին։ 1953 թվականին ծնվել է նրանց որդին՝ Դեյվիդը։

Ջեֆրին նաև եղել է «The Umtali Advertiser» թերթի խմբագիրը, իսկ ավելի ուշ՝ Յոհաննեսբուրգի «The Star» թերթի թղթակիցը։

## Ստեղծագործություն
Ջենկինսին հաջողվել է համատեղել լրագրության հաջող կարիերան ծովի նկատմամբ ցմահ հետաքրքրության հետ։ Նավերի և առագաստանավային սպորտի մասին նրա գիտելիքները իր շատ վեպերի համար ծառայել են որպես ֆոն։

Նրա առաջին գիրքը՝ "A Twist of Sand" («Կմախքների ափը»), որը հրատարակվել է 1959 թվականին, թարգմանվել է աշխարհի 23 լեզուներով և անմիջապես դարձել բեսթսելեր։ Ռուսերեն կրճատ տարբերակը տպագրվել է 1975 թվականին «Աշխարհի շուրջ» № 3-8 ամսագրում։ 1968 թվականին վեպն էկրանավորվել է (A Twist of Sand) ռեժիսոր Դոն Չեֆիի կողմից։ Գլխավոր դերերում եղել են Ռիչարդ Ջոնսոնը և Հոնոր Բլեքմանը։

1971 թվականին լույս է տեսել «Scend of the Sea» վեպը։ Վեպը պատմում է 1909 թվականին բրիտանական SS Warratah նավի և դրա խորհրդավոր կործանման մասին՝ 211 ուղևորների հետ միասին, ակնհայտորեն ինչ-որ տեղ Տանկերի ափին։ Պատմությունը կախարդել է Հարավաֆրիկյան ռազմածովային նավատորմի երիտասարդ կուրսանտ Էմլին Բրաունին, որը ներկայումս ծովային հետազոտող է, այնքանով, որ վերջին 18 տարիների ընթացքում նա փնտրում էր նավ, որը դեռ չի հայտնաբերվել։ Բրաունը բանակցություններ է վարում Ջենկինսի բոլոր վեպերի իրավունքները ստանալու համար, որոնք նա նախատեսում է էկրանավորել։

Ֆլեմինգի մահից հետո հաղորդվել էր, որ «Glidrose Productions»-ը 1966 թվականին Ջենկինսին լիազորել է Ջեյմս Բոնդի մասին վեպ գրել։Ջենկինսը պնդում էր, որ ինքը և Ֆլեմինգը 1957 թվականին համատեղ մշակել են ադամանդի մաքսանենգության պատմությունը, որը նա ավարտել է «Glidrose Productions»-ի համար` «Per Fine Ounce» անունով, բայց այն մերժվել է։ Ըստ հաղորդումների ձեռագրի պատճենը գոյություն ունի Յան Ֆլեմինգի (պաշտոնապես՝ «Glidrose Productions») հրապարակախոսական արխիվներում։ Բոնդի չորրորդ պաշտոնական հեղինակը՝ Ռայմոնդ Բենսոնը, հաստատել է իր գոյությունը, ինչը որոշ երկրպագուների ստիպել է պնդել դրա հրապարակումը։

Ջեֆրի Ջենկինսի երեք վեպերը էկրանավորվել են․
* Ինչպես նշվեց վերևում, 1968 թվականին թողարկվել է «Կմախքների ափը»։
* 1989 թվականին թողարկվել է  «Կեղտոտ խաղեր» () ֆիլմը՝ «In Harm's Way» վեպի հիման վրա։
* 1990 թվականի «Ադամանդ կղզի» Ֆիլմը՝ () Ջենկինսի համանուն վեպի հիման վրա։

Նրա որդին՝ Դեյվիդը, հայտնել է, որ հայրը հայտնի էր նաև իր ուսումնասիրություններով։ Նա այցելե է իր վեպերի յուրաքանչյուր գործողության վայրը։ Բացի իր սեփական աշխատանքից, օգնել է կնոջը՝ իր աշխատանքում։ Կնոջ, Եվայի հետ համահեղինակությամբ գրել են «The Companion Guide to Southern Africa» գիրքը։

Ռուսերենով թողարկվել է նաև «Ծովային որսորդ»-ը (ըստ երևույթին, *Որսորդ մարդասպան*)։ «Աշխարհի շուրջը» գրադարան, «Ալեբախություն» հրատարակչություն, 1996 թվական։

Ջենկինսի ութ ամենատարածված վեպերը հրատարակվել են ավելի քան հինգ միլիոն տպաքանակով, քսաներեք լեզուներով։

## Ստեղծագործություններ
### Վեպեր
* A Twist of Sand (1959) - Կմախքների ափը
* The Watering-Place of Good Peace (1960; revised 1974)
* A Grue of Ice (1962) published in the U.S. as The Disappearing Island
* The River of Diamonds (1964) - Ադամանդե կղզի
* Hunter-Killer (1966) - Ծովային որսորդ
* Scend of the Sea (1971) published in the U.S. as The Hollow Sea
* A Cleft of Stars (1973)
* A Bridge of Magpies (1974)
* South Trap (1979) published in paperback as Southtrap
* A Ravel of Waters (1981)
* The Unripe Gold (1983)
* Fireprint (1984)
* In Harm’s Way (1986)
* Hold Down a Shadow (1989)
* A Hive of Dead Men (1991)
* A Daystar of Fear (1993)

### Չհրատարակված
* Per Fine Ounce (circa 1966)
* A Kiss of Thorns
* Disquietly to His Grave
* A Gate of Blood
* A Knot of Fire

### Ոչ խաղային
* A Century of History: The Story of Potchefstroom (1939; 2nd edition 1971)
* The Companion Guide to South Africa (1978), with Eve Palmer

### Միայն լուսանկար
* Palmer, Eve; Pitman, Norah (1972). Trees of Southern Africa. colour photography by Geoffrey Jenkins and others. A. A. Balkema. (3 vols.)

### Չօգտագործված սցենարներ
* Fifth Paw of the Lion (1966, Columbia Pictures, Charles H. Schneer Productions)

## Ծանոթագրություններ

Կատեգորիա:Հարավաֆրիկացի գրողներ
Կատեգորիա:Հարավաֆրիկացի լրագրողներ
Կատեգորիա:Հարավաֆրիկացի սցենարիստներ